Ondersoeke binne die sybokhaarbedryf is nog nie afgehandel ná ’n skokvideo oor beweerde mishandeling van Suid-Afrikaanse Angorabokke wat die diereregtegroep Peta (People’s Organisation for the Ethical Treatment of Animals) vroeër vanjaar die wêreld ingestuur het nie.
Testamente en boedelbeplanning word nie net gebruik om vir naasbestaandes voorsiening te maak vir die dag wanneer jy nie meer daar is nie. Jy moet ook vir jouself reëlings tref vir wanneer jy dalk eendag weens siekte of ouderdom nie meer self besluite oor jou geldsake kan neem nie.
’n Man wat eens ’n heeltydse tradisionele geneser was – ’n dolosgooier, soos hy dit self beskryf – het hom in die beroep as boer bevestig en hy en sy seun behaal nou ál meer sukses in hul saai- en beesboerdery. Danksy onder meer kundige mentors, voel hulle dat hulle gaandeweg nader aan hul droom kom om eendag hul eie plaas te besit.